S-484/2017

Mál þetta, sem dómtekið var 22. maí 2018, höfðaði lögreglustjórinn á höfuðborgarsvæðinu með ákæru 12. desember 2017 á hendur J-kk-þgf A-kk-þgf E-kk-þgf, kt. 000000-0000, Austurkór 63, Kópavogi, fyrir eftirtalin sérrefsilagabrot:

I.

„Fíkniefnalagabrot með því að hafa, þriðjudaginn 8. ágúst 2017 að Austurkór 63 í Kópavogi, haft í vörslum sínum í sölu- og dreifingarskyni 384,85 grömm af amfetamíni og 34,54 grömm af kókaíní. Lögregla lagði hald á fíkniefnin við leit á heimili ákærða.

Teljast brot þessi varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

(007-2017-048194)

II.

Lyfja- og tollalagabrot, með því að hafa, þriðjudaginn 8. ágúst 2017 að Austurkór 63 í Kópavogi, haft í vörslum sínum í sölu- og dreifingarskyni lyf, sem ákærði flutti ólöglega hingað til lands og/eða ákærði tók við án þess að geta dulist að þau væru ólöglega innflutt hingað til lands, án þess að fyrir lægi markaðs- og lyfsöluleyfi Lyfjastofnunar en lögreglan fann lyfin við leit á heimili ákærða. Eftirtalin lyf fundust við leitina:

1. Morfín, 3,16 grömm

2. B-x-x, 10,5 millilítar

3. Nandrolon, 10,5 millilítrar

4. Testosteron, 30 millilítrar

5. Trenbolon, 20 millilítrar

6. Anastrozol, 90 stykki

7. Clenbuterol, 300 stykki

8. Danabol, 1 stykki

9. Oxandrolon, 250 stykki

10. Stanozolol 200 stykki

11. Sterar, 322 stykki

12. Sterar, 19,5 stykki

Teljast brot þessi varða við 1. mgr. 7. gr., 1. mgr. 20. gr., 32. gr. og 34. gr., sbr. 1. mgr. 49. gr. lyfjalaga nr. 93/1994, og 51. gr., sbr. 68. gr. lyfsölulaga nr. 30/1963, sem og 170. gr, og 171. gr., sbr. 169. gr. tollalaga nr. 88/2005.

(007-2017-048194)

III.

Vopnalagabrot, með því að hafa, þriðjudaginn 8. ágúst 2017 að Austurkór 63 í Kópavogi, haft í sínum vörslum tvær rafstuðbyssur og loftbyssu, án þess að vera með skotvopnaleyfi, þrjá hnífa með lengra blaði en 12 cm og tvær kylfur en lögreglan fann vopnin við leit á heimili ákærða.

Teljast brot þessi varða við 12. gr., og a, b og c.-lið 2. mgr. 30. gr., sbr. 1. mgr. 36. gr. vopnalaga nr. 16/1998.

007-2017-048194

IV.

Umferðarlagabrot með því að hafa, þriðjudaginn 8. ágúst 2017, ekið bifreiðinni [...], sviptur ökuréttindum, að bifreiðarstæðinu við Austurkór 6 hvar lögregla veitti honum eftirför og gerði honum að stöðva akstur skömmu síðar.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

(007-2017-048194)

V.

Umferðarlagabrot með því að hafa, þriðjudaginn 20. júní 2017, ekið bifreiðinni [...], sviptur ökuréttindum, vestur Hátún hvar lögregla veitti honum athygli. Ákærði ók bifreiðinni að Hátúni 45 og yfirgaf bifreiðina án þess að lögregla næði að hafa afskipti af honum. Lögregla sá hins vegar að það var ákærði sem var undir stýri bifreiðarinnar og hafði samband við hann símleiðis og kynnti honum sakarefnið.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

(007-2017-035402)

VI.

Umferðarlagabrot með því að hafa, laugardaginn 10. júní 2017, ekið bifreiðinni [...], sviptur ökuréttindum, Arnarbakka til suðurs við Írabakka hvar lögregla veitti honum eftirför og gerði honum að stöðva akstur.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

(007-2017-032790)

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 384,85 grömmum af amfetamíni, 34,54 grömmum af kókaíní, 3,16 grömmum af morfíni, 10,5 millilítrum af boldenone, 30 millilítrum af testosteron, 20 millilítrum af trenbolon, 90 stykkjum af anastrozol, 300 stykkjum af clenbuterol, 1 stykki af danabol, 250 stykkjum af oxandrolon, 200 stykkjum af stanozolol, 322 stykkjum af sterum, 19,5 stykkjum af sterum, tveimur rafstuðbyssum, loftbyssu, þremur hnífum, tveimur kylfum, tveimur vogum og íblöndunarefnum auk annarra óþekktra lyfja, sbr. fyrirliggjandi munaskrá en allt framangreint var haldlagt við leit á heimili ákærða, skv. 6. og 7. mgr. 5. gr. laga nr. 65/1974 (2. mgr. 14. gr. reglugerðar nr. 233/2001) og 3. mgr. 49. gr. lyfjalaga nr. 93/1994, 181. gr. tollalaga nr. 88/2005 og 2. mgr. 68. gr. lyfsölulaga nr. 30/1963 sem og og 1. mgr. 37. gr. vopnalaga nr. 16/1998.“

Í þinghaldi í máli þessu 22. maí sl. lýsti fulltrúi ákæruvaldsins því yfir að fallið væri frá ákærulið V í ákæru og að ákærulið II skyldi breytt þannig að fallið væri frá því að ákærði hafi ætlað þargreind lyf til sölu og dreifingar og að hann hafi flutt þau ólöglega hingað til lands. Jafnframt lýsti ákæruvaldið því yfir að ákærulið I skyldi breytt þannig að ákærði hafi haft í vörslum sínum í sölu- og dreifingarskyni 384,85 grömm af amfetamíni, en haft í vörslum sínum 34,54 grömm af kókaíni. Að teknu tillit til þessara breytinga viðurkenndi ákærði að hafa gerst sekur um þá háttsemi sem að öðru leyti greinir í ákæru og samþykkti upptökukröfu ákæruvaldsins. Krefst hann vægustu refsingar sem lög framast leyfa, en verjandi krefst þóknunar sér til handa.

Niðurstaða

Með því að ákærði játaði brot sín samkvæmt framansögðu, og ekki er ástæða til að draga í efa að játning hans sé sannleikanum samkvæm, var ákveðið að fara með málið að hætti 164. gr. laga nr. 88/2008. Samkvæmt því verður ákærði sakfelldur fyrir að hafa haft í vörslum sínum í sölu- og dreifingarskyni 384,85 grömm af amfetamíni og í vörslum sínum 34,54 grömm af amfetamíni, sbr. I. lið ákæru, og eru brot hans þar rétt heimfærð til refsiákvæða. Jafnframt verður hann sakfelldur fyrir að hafa haft í vörslum sínum þau lyf sem tilgreind eru í II. lið ákæru, án þess að geta dulist að þau væru ólöglega innflutt hingað til lands og án þess að fyrir lægi markaðs- og lyfsöluleyfi Lyfjastofnunar, en lögreglan fann lyfin við leit á heimili ákærða. Með því hefur ákærði gerst brotlegur við 1. mgr. 7. gr., 32. gr. og 34. gr., sbr. 1. mgr. 49. gr. lyfjalaga nr. 93/1994, og 51. gr., sbr. 68. gr. lyfsölulaga nr. 30/1963, sem og 170. og 171. gr., sbr. 169. gr. tollalaga nr. 88/2005. Brot ákærða samkvæmt III., IV. og VI. lið ákæru eru rétt heimfærð til refsiákvæða og hefur hann játað þau brot.

Ákærði er fæddur í [...]. Samkvæmt sakavottorði á hann talsverðan sakaferil að baki. Frá árinu 2006 hefur hann hlotið 13 dóma fyrir brot gegn almennum hegningarlögum, umferðarlögum og lögum um ávana- og fíkniefni. Af þeim eru níu dómar m.a. vegna aksturs ákærða þegar hann hafði verið sviptur ökurétti. Í máli þessu er ákærði enn sakfelldur fyrir að aka bifreið sviptur ökurétti. Við ákvörðun refsingar ber að líta til þess, en einnig að ákærði hefur í máli þessu verið fundinn sekur um að hafa í miklu magni haft hættuleg fíkniefni og lyf í vörslum sínum, og var hluti þeirra ætlaður til sölu og dreifingar. Til málsbóta horfir hins vegar að ákærði játaði brot sín. Að þessu gættu þykir refsing hans hæfilega ákveðin fangelsi í 20 mánuði. Þá verður með vísan til 6. mgr. 5. gr. laga nr. 65/1974 um ávana- og fíkniefni, 3. mgr. 49. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963, 181. gr. tollalaga nr. 88/2005 og 1. mgr. 37. gr. vopnalaga nr. 16/1998, fallist á kröfu ákæruvaldsins um upptöku á þeim fíkniefnum, lyfjum, vopnum og öðrum munum sem í ákæru greinir og haldlagt var við leit á heimili ákærða 8. ágúst 2017. Ákærði hefur sjálfur fallist á upptökukröfu.

Samkvæmt 235. gr. laga nr. 88/2005, sbr. 68. gr. laga nr. 49/2016, verður ákærði dæmdur til að greiða þóknun til skipaðs verjanda síns, S-kk-ef F-kk-ef lögmanns, 421.600 krónur, að meðtöldum virðisaukaskatti, og 226.898 krónur í annan sakarkostnað.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, J-kk-nf A-kk-nf E-kk-nf, sæti fangelsi í 20 mánuði.

Ákærði sæti upptöku á 384,85 grömmum af amfetamíni, 34,54 grömmum af kókaíní, 3,16 grömmum af morfíni, 10,5 millilítrum af boldenone, 30 millilítrum af testosteron, 20 millilítrum af trenbolon, 90 stykkjum af anastrozol, 300 stykkjum af clenbuterol, 1 stykki af danabol, 250 stykkjum af oxandrolon, 200 stykkjum af stanozolol, 322 stykkjum af sterum, 19,5 stykkjum af sterum, tveimur rafstuðbyssum, loftbyssu, þremur hnífum, tveimur kylfum, tveimur vogum og íblöndunarefnum auk annarra óþekktra lyfja.

Ákærði greiði 648.498 krónur í sakarkostnað, þar af 421.600 krónur í þóknun til skipaðs verjanda síns, S-kk-ef F-kk-ef lögmanns.

I-kk-nf E-kk-nf